EkBass/fiwiki-20250220-pages-articles huggingface dataset:
Mustapäiden veljeskunta

Mustapäiden veljeskunta () oli Liivinmaalla 1300-luvulta toiminut naimattomien kauppiaiden muodostama veljeskunta. Jäsenet olivat porvarioikeuksia vailla olleita saksalaisia kauppiaankisällejä tai suuren killan jäsenien poikia. Sen vaakunassa oli maurilainen mustaihoinen Pyhä Mauritius. Avioiduttuaan ja porvarioikeuden hankittuaan mustapäiden oli siirryttävä suuren killan jäseniksi. Veljeskunta on ainutlaatuinen kauppaseuran ja puolustusliiton yhdistelmä. Legendan mukaan veljeskunta sai alkunsa ryhmästä ulkomaisia kauppiaita, jotka osallistuivat Tallinnan eli Räävelin puolustamiseen Yrjönyön kapinan aikana. Ensimmäinen kirjoitettu maininta veljeskunnasta on vuodelta 1400.Tekkelugu . Mustapeade maja. Viitattu 25.12.2015. Mustapäät toimivat myös Riiassa, joka oli Liivinmaan keskeinen kaupunki. Riian veljeskunnan talo Melngalvju nams mainitaan asiakirjoissa jo vuonna 1334.From the history of the Blackheads House . Melngalvju Nams. Viitattu 25.12.2015. Osana toimintaansa veljeskunta varusti ratsumiesyksikön suojelemaan kaupunkeja hyökkäyksiltä. Toiminnan merkitys väheni suuren Pohjan sodan jälkeen, jolloin Liivinmaasta tuli osa Venäjää. Myöhemmin veljeskunta keskittyi hyväntekeväisyyteen sekä juhlien ja konserttien järjestämiseen ja kokosi taideaarteita. Schwarzh%C3%A4upter_09.jpg|Mustapäinen vaakunassa on Pyhä Mauritius MustpeadeVennaskonnaHooned.Tallinn.jpg|Mustapäiden talo Tallinnan vanhassakaupungissa House of Blackheads at Dusk 3, Riga, Latvia - Diliff.jpg|Veljeskunnan talo Riiassa ==Lähteet== == Aiheesta muualla == * Mustapäiden veljeskunta: Kisällikillasta herraklubiksi Yle Kulttuuri 9.5.2012 * Mustapäät keksivät joulukuusen Kansanuutiset 23.12.2013 Luokka:Ritarikunnat Luokka:Tallinnan historia Luokka:Riian historia
Shanghai Noon

Shanghai Noon on vuonna 2000 ensi-iltansa saanut western-komedia, jonka pääosia esittävät Jackie Chan ja Owen Wilson. Elokuvan ensi-ilta Suomessa oli 10. marraskuuta 2000. Elokuvan vastaanotto oli pääosin positiivinen. Elokuva- arvosteluja kokoavan Metacritic-sivuston mukaan elokuva sai kriitikoilta keskimäärin arvosanan 77/100.https://www.metacritic.com/movie/shanghai-noon Esimerkiksi Washington Postin kriitikko Desson Howe piti elokuvan juonta "lapsellisen yksinkertaisena", mutta samaan aikaan todella hauskana. Howe kehui erityisesti Jackie Chanin ja Owen Wilsonin roolisuorituksia elokuvassa.https://www.washingtonpost.com/wp- srv/entertainment/movies/reviews/shanghainoonhowe.htm == Näyttelijät == == Lähteet == Luokka:Yhdysvaltalaiset komediaelokuvat Luokka:Vuoden 2000 yhdysvaltalaiset elokuvat Luokka:Yhdysvaltalaiset lännenelokuvat Luokka:Tom Deyn ohjaamat elokuvat
Four Sticks

Four Sticks on rockyhtye Led Zeppelinin kappale vuoden 1971 albumilta Led Zeppelin IV. Se on albumin kuudes raita ja se julkaistiin myös singlen ”Rock and Roll” B-puolena. == Kuvaus == Kappaleen nimi juontuu siitä, että kappaleessa soitetaan rumpuja neljällä kapulalla. Kappale alkaa kitarariffillä. Kertosäkeessä soitetaan akustista kitaraa. == Lähteet == Luokka:Led Zeppelinin kappaleet Luokka:Vuoden 1971 kappaleet
Fernando Meirelles

Fernando Meirelles (s. 9. marraskuuta 1955 São Paulo, Brasilia) on brasilialainen elokuvaohjaaja, jonka töitä ovat Jumalan kaupunki (2002) ja Uskollinen puutarhuri (2005). Meirelles oli vuonna 2004 ehdolla Oscar- palkinnon ja vuonna 2006 Golden Globen saajaksi. Vuonna 2008 sai ensi-iltansa Meirellesin ohjaama José Saramagon romaaniin Kertomus sokeudesta perustuva Blindness. == Lähteet == == Kirjallisuutta == * Kaurismäki, Mika: ”Elokuvahistoria ei tule säilymään”, Fernando Meirellesin haastattelu. Filmihullu 4/2019. * Mörttinen, Valtteri: ”Faveloista savanneille – Fernando Meirellesin elokuvat”. Filmihullu 4/2019. == Aiheesta muualla == * Luokka:Brasilialaiset elokuvaohjaajat Luokka:Vuonna 1955 syntyneet Luokka:Elävät henkilöt
Yleisurheilun sisäratojen Euroopan-mestaruuskilpailut

Yleisurheilun sisäratojen Euroopan-mestaruuskilpailut ovat Euroopan yleisurheiluliiton (EAA) järjestämät yleisurheilun hallimestaruuskilpailut eurooppalaisille urheilijoille. Ne pidettiin ensimmäisen kerran vuonna 1970, mutta jo vuosina 1966–1969 oli järjestetty Euroopan sisäratakilpailut, jotka voidaan lukea epävirallisiksi EM-kilpailuiksi. Kilpailut pidettiin vuosittain vuoteen 1990 saakka ja sen jälkeen parillisina vuosina, kunnes vuoden 2002 jälkeen siirryttiin parittomiin vuosiin vuodesta 2005 alkaen. == Kilpailupaikat == *1966 Dortmund *1967 Praha *1968 Madrid *1969 Belgrad *1970 Wien *1971 Sofia *1972 Grenoble *1973 Rotterdam *1974 Göteborg *1975 Katowice *1976 München *1977 San Sebastián *1978 Milano *1979 Wien *1980 Sindelfingen *1981 Grenoble *1982 Milano *1983 Budapest *1984 Göteborg *1985 Pireus *1986 Madrid *1987 Liévin *1988 Budapest *1989 Haag *1990 Glasgow *1992 Genova *1994 Pariisi *1996 Tukholma *1998 Valencia *2000 Gent *2002 Wien *2005 Madrid *2007 Birmingham *2009 Torino *2011 Pariisi *2013 Göteborg *2015 Praha *2017 Belgrad *2019 Glasgow *2021 Toruń *2023 Istanbul *2025 Apeldoorn *
Vladimir Vohmjanin

Vladimir Anatoljevitš Vohmjanin (, s. 27. tammikuuta 1962 Temirtaw) on kazakstanilainen ampuja. Hän on saavuttanut olympiapronssia 25 metrin olympiapistoolista Itsenäisten valtioiden yhteisön ja Georgian muodostaman yhdistyneen joukkueen edustajana Barcelonassa 1992 sekä Kazakstanin edustajana Atlantassa 1996. Vohmjanin osallistui 25 metrin olympiapistooliin myös Soulin olympialaisissa 1988 ja Sydneyn olympialaisissa 2000, mutta ei sijoittunut niissä mitalisijoille. Vohmjanin edustaa Alma-Atan Dynamoa. == Lähteet == Luokka:Neuvostoliittolaiset ampujat Luokka:Kazakstanilaiset ampujat Luokka:Kazakstanilaiset olympiamitalistit Luokka:Vuonna 1962 syntyneet Luokka:Elävät henkilöt
Willen Dick

Wilhelm Josef ”Willen” Dick, myös ”Willi” tai ”Willy” (10. syyskuuta 1897 Vejprty, Itävalta-Unkari – 1980 Wermelskirchen, Länsi-Saksa) oli tšekkoslovakialainen mäkihyppääjä, joka kilpaili 1920-luvulla. Dick voitti kaksi mitalia hiihdon maailmanmestaruuskilpailujen mäkihypyssä: kultaa vuonna 1925 ja hopeaa vuonna 1927. Vuoden 1926 maailmanmestaruuskilpailuissa hän edusti Saksaa nimellä Wilhelm Dick. ==Lähteet== * *http://archiv.pixelprint.info/pixelprint/Aussiger_Bote/AB_1967/files/assets/basic- html/page396.html Luokka:Tšekkoslovakialaiset mäkihyppääjät Luokka:Vuonna 1897 syntyneet Luokka:Vuonna 1980 kuolleet
Bertil Carlsson

Ragnar Alfred Bertil Carlsson (25. elokuuta 1903 Täby – 26. marraskuuta 1953 Tukholma) oli ruotsalainen mäkihyppääjä, joka kilpaili 1920-luvulla. Hän voitti pronssia vuoden 1927 hiihdon maailmanmestaruuskilpailuissa Cortina d'Ampezzossa. Sankt Moritzin talviolympialaisissa 1928 hän sijoittui kymmenenneksi. == Lähteet == Luokka:Ruotsalaiset mäkihyppääjät Luokka:Vuonna 1903 syntyneet Luokka:Vuonna 1953 kuolleet
Sigmund Ruud

Sigmund Ruud (30. joulukuuta 1907 Kongsberg - 7\. huhtikuuta 1994 Oslo, Norja) oli norjalainen mäkihyppääjä. Hän hallitsi yhdessä veljiensä Birgerin ja Asbjørnin kanssa mäkihyppyä 1920- ja 1930 -luvuilla. Vuoden 1928 talviolympialaisissa St. Moritzissa hän voitti hopeaa mäkihypyssä. Seuraavana vuonna järjestetyissä hiihdon maailmanmestaruuskilpailuissa hän voitti mäkihypyssä kultaa ja vuonna 1930 pronssia. Hän osallistui myös Holmenkollenilla järjestettyihin kilpailuihin sekä vuoden 1932 talviolympialaisiin, joissa sijoittui seitsemänneksi. Hän kilpaili myös ensimmäistä kertaa olympialajina olleessa alppihiihdossa vuoden 1936 talviolympialaisissa Sigmund Ruudia ja Jacob Tullin Thamsia pidetään mäkihypyn Kongsberger-tekniikkana tunnetun hyppytyylin kehittäjinä. Tyylissä ylävartaloa taivutetaan lantiosta ja kädet viedään eteen. Tekniikan avulla hyppyjen pituudet kasvoivat huomattavasti. Ansioistaan mäkihyppääjänä Ruudille myönnettiin Holmenkollen-mitali vuonna 1949. Luokka:Norjalaiset olympiamitalistit Luokka:Norjalaiset mäkihyppääjät Luokka:Vuonna 1907 syntyneet Luokka:Vuonna 1994 kuolleet
Bibiana Fernández

Bibiana Manuela Fernández Chica (s. 13. helmikuuta 1954 Tanger, nyk. Marokko) on espanjalainen näyttelijä, juontaja ja laulaja. 1990-luvun lopulle asti hän käytti taiteilijanimeä Bibí Andersen. == Ura == Fernández on yksi harvoista transsukupuolisista näyttelijöistä. Hän syntyi poikana ja sai nimen Manuel, mutta kävi myöhemmin läpi sukupuolenkorjausprosessin. Lapsuutensa ja nuoruutensa hän vietti Málagassa, josta hän muutti Barcelonaan toteuttaakseen unelmansa ryhtyä esiintyväksi taiteilijaksi. Barcelonassa Fernández esiintyi useissa vaudevilleissä ennen ensiesiintymistään valkokankaalla transsukupuolisuutta käsittelevässä Vicente Arandan elokuvassa Cambio de sexo (1977), jossa näytteli myös nuori Victoria Abril. Elokuvan menestyksen myötä hän nousi nopeasti kuuluisuudeksi Espanjassa. Vuonna 1980 Fernández levytti albumin Bibí Andersen, jolta ilmestyi singlenä kappaleet ”Call Me Lady Champagne”, ”Sálvame”, ”I Wanna Be Loved by You” ja ”Canto”. Samalla hän vieraili erinäisissä televisio-ohjelmissa ja jatkoi esiintymistä teatterissa. Fernández on toiminut 1980-luvun alusta lähtien myös televisiojuontajana. Suurta suosiota sai musiikkiohjelma Sábado noche (1988–1989), jossa katsojia miellytti erityisesti Fernándezin ja hänen juontajaparinsa Carlos Herreran luonnollinen esiintyminen ja keskinäinen kemia. Vuonna 1984 Fernández esiintyi Manuel Gutiérrez Aragónin draamassa La noche más hermosa, jonka pääosissa olivat Victoria Abril ja José Sacristán, ja vuonna 1985 Fernando Trueban komediassa Sé infiel y no mires con quién muun muassa Ana Belénin, Carmen Mauran ja Antonio Resinesin rinnalla. Vuonna 1985 hän oli mukana myös Pedro Almodóvarin televisioelokuvassa Tráiler para amantes de lo prohibido, josta alkoi 1990-luvulle ulottunut elokuvat Matador, Intohimon laki, Korkeat korot ja Kika kattanut yhteistyö ohjaajan kanssa. Sittemmin Fernández on esiintynyt muutamissa elokuvissa ja vieraillut televisiosarjoissa. Hän on ollut myös suosittu vieras erilaisissa keskustelu- ja visailuohjelmissa. Hänen edellinen elokuvansa Rojo sangre on vuodelta 2004. == Aiheesta muualla == * Luokka:Espanjalaiset näyttelijät Luokka:Vuonna 1954 syntyneet Luokka:Elävät henkilöt
Seppo Linnaluoto

Seppo Samuli Linnaluoto (s. 15. toukokuuta 1948 Helsinki) on suomalainen tähtitieteilijä, opettaja ja suomalaisen Tähtitieteellisen yhdistyksen Ursan entinen toiminnanjohtaja. Linnaluoto on Kirkkonummen Komeetta -yhdistyksen hallituksen jäsen ja on toimittanut Yleisradion teksti-TV:lle Taivaankansi- sivua (897). Linnaluoto on asunut Kirkkonummen Masalassa vuodesta 1979. Linnaluoto syntyi Helsingissä vuonna 1948. Hän valmistui ylioppilaaksi Munkkivuoren yhteiskoulusta vuonna 1967, minkä jälkeen hän jatkoi opintojaan Helsingin yliopiston Tähtitieteen laitoksella. Linnaluoto valmistui filosofian kandidaatiksi vuonna 1980. Hän työskenteli vuosina 1972–1989 Helsingin yliopistossa muun muassa observaattorina, assistenttina, laboratorioinsinöörinä ja tuntiopettajana. Ursa myönsi Linnaluodolle vuonna 2004 Stella Arcti -palkinnon pitkäaikaisesta kansanvalistustyöstä ja harrastuksen edistämisestä Ursan ja Kirkkonummen Komeetan parissa. Linnaluoto on julkaissut 11 tieteellistä julkaisua, joista suurin osa on julkaistu 1980-luvulla, jolloin hän vieraili yhdeksän kertaa Krimin astrofysikaalisessa observatoriossa havaitsemassa tähtien valon polarisaatiota. Vuonna 2008 hän oli ehdolla Kirkkonummen kunnanvaltuustoon Vasemmistoliiton ehdokkaana saaden 35 ääntä, muttei tullut valituksi. Vuoden 2011 eduskuntavaaleissa hän sai 158 ääntä. == Lähteet == Luokka:Suomalaiset tähtitieteilijät Luokka:Vuonna 1948 syntyneet Luokka:Elävät henkilöt Luokka:Suomalaiset tiedetoimittajat Luokka:Suomalaiset järjestöjohtajat
Kevin Ratcliffe

Kevin Ratcliffe (s. 12. marraskuuta 1960 Mancot, Wales) on walesilainen entinen jalkapalloilija. Ratcliffe oli Evertonin keskuspuolustaja lähes koko 1980-luvun. Ratcliffe oli Evertonin oma kasvatti ja toimi joukkueen kapteenina 23-vuotiaasta alkaen, ja jo vuodesta 1984 myös Walesin jalkapallomaajoukkueen kapteenina. Evertonin toistaiseksi viimeisin suuri menestysjakso osui Ratcliffen aikaan, sillä seura voitti hänen johdollaan Englannin cupin vuonna 1984, Englannin liigan vuosina 1985 ja 1987 sekä Euroopan cupvoittajien cupin vuonna 1985. Hän on siten Evertonin kaikkien aikojen menestyksekkäin kapteeni. Ratcliffe edusti Walesia 59 A-maaottelussa vuosina 1981–1993 muttei pelannut koskaan jalkapallon arvokisoissa, vaikka hänen johtamaansa maajoukkueeseen kuului useita aikansa suurpelaajia, kuten Neville Southall, Mark Hughes ja Ian Rush. Ratcliffen auktoriteetti kentällä perustui kovaan pelitapaan. Keskuspuolustajaksi suhteellisen lyhyenä (5'11", n. 180,5 cm) hän ei taistellut ensisijaisesti korkeista keskityspalloista, vaan luotti parhaimmillaan häikäisevään nopeuteensa ja vahvaan taklauspeliin. Pidemmät loukkaantumisjaksot 1980-luvun loppupuolella heikensivät tyypilliseen tapaan hänen nopeuttaan, mistä käytännössä seurasi vähitellen putoaminen huipputasolta. Ratcliffe pelasi Evertonissa eri kilpailuissa yli 500 ottelua (359 liigaottelua), joissa hän teki kaksi maalia. Ironisesti toinen näistä maaleista oli löysä kaukolaukaus paikallisvastustaja Liverpoolia vastaan vuonna 1986. Evertonista lähdettyään Ratcliffe edusti vielä skotlantilaista Dundeeta sekä Englannin liigan Cardiffia, Derbya sekä Chester Cityä. Peliuransa jälkeen hän on toiminut Chester Cityn ja Shrewsbury Townin managerina. Ratcliffe työskentelee nykyisin BBC Walesin urheilutoimituksessa. == Lähteet == Luokka:Walesilaiset jalkapalloilijat Luokka:Vuonna 1960 syntyneet Luokka:Elävät henkilöt
Tuhkavarpunen

Tuhkavarpunen (Passer griseus) on tavallinen afrikkalainen varpunen. == Koko ja ulkonäkö == Aikuisella linnulla on vaaleanharmaa pää, jossa on valkoinen viiksijuova, vaaleanruskea selkä, vaalea alapuoli ja tummalla siivellä on valkoinen hartialaikku. Sukupuolet ovat samanvärisiä. Lajista tunnetaan 3 alalajia. == Esiintyminen == Tuhkavarpunen elää Afrikassa Saharan eteläpuolella aina Sambiaan ja Angolaan saakka etelässä. Sen elinalueen koko on noin 10 miljoonaa neliökilometriä ja sen kanta on elinvoimainen. == Elinympäristö == Avoimet savannit ja viljelysmaat sekä harvat metsät. Pesii myös kylissä ja kaupungeissa ja korvaa meikäläisen varpusen pääosassa Afrikkaa. == Lisääntyminen == Pesäkuppi sijaitsee puussa tai pensaassa tai jonkin toisen lajin vanhassa pesässä. Naaras munii 2–4 munaa. == Ravinto == Pääravintona ovat siemenet ja vilja. Lisääntymisaikana syö myös hyönteisiä ja muita selkärangattomia, joilla se ruokkii myös poikasensa. == Lähteet == * Birdpix (kuva) === Viitteet === Luokka:Varpuset (suku)
Jonathan Lethem

Jonathan Lethem (s. New York 1964) on yhdysvaltalainen kirjailija. Lethemin esikoisteos Musiikkiuutisia, kovaksikeitetyn rikosromaanin tyylillä kirjoitettu tieteisromaani, oli ehdolla vuoden 1994 Nebula-palkinnon saajaksi ja voitti parhaan esikoiskirjan Locus-palkinnon. Orpojen Brooklyn voitti Yhdysvalloissa National Book Critics Circlen palkinnon vuoden 1999 parhaana romaanina ja Englannissa Kultainen tikari -palkinnon vuoden parhaana jännitysromaanina. Lethemiltä on suomennettu romaanit Musiikkiuutisia, Orpojen Brooklyn ja Yksinäisyyden linnake (2004). Musiikkiuutisia sai vuoden 2001 parhaalle suomennetulle science fiction -kirjalle myönnetyn Tähtivaeltaja- palkinnon. Lethem on maininnut saaneensa vaikutteita muun muassa Lewis Carrollin, Raymond Chandlerin, Philip K. Dickin ja Franz Kafkan teksteistä. == Teokset == === Romaanit === * Gun, with Occasional Music (1994, suom. ) * Amnesia Moon (1995) * As She Climbed Across the Table (1997) * Girl in Landscape (1998) * Motherless Brooklyn (1999, suom. Orpojen Brooklyn. Suom. Heikki Karjalainen, Moebius, 2017. ISBN 978-952-68405-1-2.) * The Fortress of Solitude (2003, suom. ) * Believeniks!: 2005: The Year We Wrote a Book About the Mets with Christopher Sorrentino, as by Ivan Felt and Harris Conklin (2006) * You Don't Love Me Yet (2007) === Pienoisromaani === * This Shape We're In (2000) === Kokoelmat === * The Wall of the Sky, the Wall of the Eye (1996) * Kafka Americana (1999) (yhdessä Carter Scholzin kanssa) * Men and Cartoons: Stories (2004) * How We Got Insipid (2006) === Esseekokoelma === * The Disappointment Artist (2005) === Suomennettu novelli === * ”Ovelta kuuluva koputus keskeyttää vastustajaansa pohtivan Dystopistin” (2002). Tähtivaeltaja 3/2004. == Kirjallisuutta == * == Lähteet == == Aiheesta muualla == * Kotisivut Luokka:Yhdysvaltalaiset tieteiskirjailijat Luokka:Yhdysvaltalaiset novellikirjailijat Luokka:Yhdysvaltalaiset esseistit Luokka:Vuonna 1964 syntyneet Luokka:Elävät henkilöt
V&S Group

V&S; Group (V&S; Vin & Sprit AB) on vuonna 1917 perustettu ruotsalainen yksi maailman suurimmista alkoholijuomien valmistajista. Se oli Ruotsin valtion omistuksessa kunnes yhtiö myytiin vuonna 2008 Pernod Ricard S.A.:llehttp://www.vsgroup.com/en/About/. Yrityksen tunnetuin tuotemerkki on Absolut Vodka. Muita tuotteita ovat muun muassa Level Vodka, Aalbrog- akvaviitit, Gammel Dansk Bitter Dram ja Minttuhttp://www.vsgroup.com/en/Key- brands/Brand-Sites/. Työntekijöitä yrityksessä on yli 2 100 ja myynti vuonna 2007 oli 10 313 miljoonaa kruunuahttp://www.vsgroup.com/en/Financials/Financial-Data/. == Lähteet == *Yksi maailman suurimmista, luettu 11.12.2007 === Viitteet === == Aiheesta muualla == *V&S; Vin & Sprit AB luokka:Alkoholijuomavalmistajat Luokka:Ruotsalaiset teollisuusyritykset
Dimensions (Freedom Callin albumi)

__NOTOC__ Dimensions on power metal -yhtye Freedom Callin vuonna 2007 julkaistu viides studioalbumi. == Kappaleet == # # # # # # # # # # # # == Kokoonpano == * Chris Bay – laulu, kitara * Lars Rettkowitz – kitara * Armin Donderer – basso * Dan Zimmermann – rummut == Arvostelut == * AllMusic: Allmusic review * Imperiumi: 7+/10Levyarvostelu: Freedom Call - Dimensions Viitattu 25.10.2022. == Lähteet == == Aiheesta muualla == * * Luokka:Vuoden 2007 albumit Luokka:Freedom Callin albumit
Nicke Borg

thumb|Nicke Borg vuonna 2011. Niklas Roger Borg (Nicke Borg) (s. 3. huhtikuuta 1973 Nässjö) on ruotsalainen muusikko. Hän on ollut Backyard Babies -yhtyeen laulajana ja kitaristina vuodesta 1989 alkaen. Vuonna 2010 Backyard Babiesin jäätyä määräämättömän pituiselle tauolle hän aloitti sooloprojektin nimeltä Nicke Borg Homeland ja julkaisi EP:n Chapter 1. Vuonna 2011 hän osallistui Melodifestivaleniin, Ruotsin euroviisukarsintaan, kappaleella ”Leaving Home”. Chapter 2 albumi julkaistiin tammikuussa 2012 ja Ruins of a Riot vuonna 2013. == Lähteet == Luokka:Ruotsalaiset laulajat Luokka:Vuonna 1973 syntyneet Luokka:Elävät henkilöt
Emeryson

Emeryson oli brittiläisen Paul Emeryn perustama Formula 1 -talli, joka osallistui neljään (asiakastallit mukaan lukien kuuteen) osakilpailuun kausina ja . Emery oli rakentelija, joka teki muiden autoista omia versioita. Tallin 56 ja 61 -autot perustuivat Connaught-tallin kalustoon. Kuitenkaan ainuttakaan MM-pistettä ei Emerysonin autoilla saavutettu, mutta Paul Emery oli takamoottoristen autojen edelläkävijä. Moottorit tallin autoissa olivat kaudella 1956 Altan ja 1962 Climaxin valmistamat. Tallin parhaaksi tulokseksi jäi Tony Settemberin ajama yhdestoista sija vuoden Britannian GP:ssä. Scirocco osti Emerysonin kaluston vuonna 1962. ==Formula 1-tulokset== ===Tehdastallitulokset=== Vuosi Valmistaja Moottori Renkaat Kuljettajat 1 2 3 4 5 6 7 8 9 Pisteet Sijoitus Emeryson Mk1 Alta S4 ARG MON 500 BEL FRA GBR GER ITA - \- Paul Emery Kesk. Emeryson Mk2 Climax S4 NED MON BEL FRA GBR GER ITA USA RSA 0 \- Tony Settember 11 Kesk. ===Asiakastallien tulokset=== Vuosi Talli Valmistaja Moottori Renkaat Kuljettajat 1 2 3 4 5 6 7 8 9 MON NED BEL FRA GBR GER ITA USA André Pilette Emeryson P Climax S4 André Pilette DNQ Equipe Nationale Belge Emeryson 1001 Emeryson Mk2 Maserati S4 Lucien Bianchi DNQ Olivier Gendebien DNQ NED MON BEL FRA GBR GER ITA USA RSA Ecurie Maarsbergen Emeryson 1006 Climax S4 Wolfgang Seidel NC ==Lähteet== Luokka:Brittiläiset Formula 1 -tallit Luokka:Formula 1 -valmistajat
Robert Carlyle

Robert Carlyle (s. 14. huhtikuuta 1961 Maryhill, Glasgow, Skotlanti) on skotlantilainen näyttelijä, joka on uransa aikana esiintynyt sekä televisiossa että elokuvissa. == Ura == Carlyle on valmistunut Royal Scottish Academy of Music and Drama -koulusta. Vuosina 1995–1998 hän näytteli pääosaa BBC:n rikossarjassa Ylämaan kettu (Hamish Macbeth). Valkokankaalla hän on esiintynyt muun muassa elokuvissa Trainspotting (1996), Housut pois! (1997), Kun maailma ei riitä (1999), Eragon (2006) ja 28 viikkoa myöhemmin (2007). Vuonna 2003 Carlyle näytteli Adolf Hitleriä televisiosarjassa Hitler: Pahan nousu. Carlylelle on myönnetty Brittiläisen imperiumin ritarikunnan neljänneksi korkea-arvoisin arvonimi Brittiläisen imperiumin upseeri, OBE.imdb: Robert Carlyle == Yksityiselämä == Carlyle on naimisissa maskeeraaja Anastasia Shirleyn kanssa, jonka hän tapasi Fitz ratkaisee -sarjan kuvauksissa. Pariskunnalla on kolme lasta. ==Filmografia== === Televisio === *99-1 (1994) *Fitz ratkaisee (1994) *Ylämaan kettu (1995–1998) *Looking After Jo Jo (1998) *Hitler – pahuuden nousu (2003) *Ruutisalaliitto (2004) *Ihmiskauppiaat (2005) (Emmy-ehdokkuus) *Class of ’76 (2005) *Born Equal (2006) *Stargate Universe (2009–2011) * Olipa kerran (2011–2018) === Elokuvat === *Silent Scream (1990) *Riff-Raff (1990) *Tender Blue Eyes (1992) *Safe (1993) *Ollaan ihmisiksi (1993) *Priest (1994) *Go Now (1995) *Trainspotting (1996) *Carlan laulu (1996) *Housut pois! (1997) *Face (1997) *Plunkett & Macleane – rahat ja henki (1999) *Erämaa syö miestä (1999) *Kun maailma ei riitä (1999) *Seitsemännen portaan enkeli (1999) *The Beach (2000) *There’s Only One Jimmy Grimble (2000) *Kuoleman rautatie (2001) *Kaava 51 (2002) *Keskimaan cowboyt (2002) *Black and White (2002) *The Mighty Celt (2005) *Marilyn Hotchkiss’ Ballroom Dancing and Charm School (2005) *Eragon (2006) *28 viikkoa myöhemmin (2007) *Lontoo tulvii (2007) *The Tournament (2008) *Stone of Destiny (2008) *The Meat Trade (2008) *I Know You Know (2008) *The Tournament (2009) *T2 Trainspotting (2017) *Yesterday (2019) == Lähteet == == Aiheesta muualla == * Luokka:Skotlantilaiset näyttelijät Luokka:BAFTA-palkinnon saajat Luokka:Vuonna 1961 syntyneet Luokka:Elävät henkilöt Luokka:Seulonnan keskeiset artikkelit
Scirocco

Scirocco voi tarkoittaa seuraavaa: * Scirocco-Powell, entinen Formula 1 -talli. * toinen nimi Välimerellä esiintyvälle tuulelle Sirocco * Volkswagen Scirocco, automalli ** vuosien 1974–1992 malli ** vuosien 2008–2017 malli.
X-kromosomi

X-kromosomi on toinen ihmisen kahdesta sukupuolikromosomista. Naisella on kaksi X-kromosomia ja miehellä yksi, paitsi kromosomipoikkeavuuksien tapauksessa. Nainen perii kummaltakin vanhemmaltaan yhden X-kromosomin, mutta miehen X-kromosomi tulee aina äidiltä. X-kromosomi on kaikilla XX-XY- sukupuolenmääräytymisjärjestelmää noudattavilla lajeilla, kuten istukkanisäkkäillä, sekä XX-X0-järjestelmää noudattavilla lajeilla. Ihmisen X-kromosomissa on noin 155 miljoonaa DNA:n emäsparia, mikä vastaa noin viittä prosenttia solun DNA:sta. X-kromosomissa on luultavasti 800–900 geeniä. X-kromosomin ja Y-kromosomin kärjet vaihtavat joskus perimäainesta keskenään, vaikka ne ovatkin aivan eri kokoisia. Sukusoluihin voikin joskus päätyä väärä määrä sukupuolikromosomeja, minkä seurauksena esimerkiksi miehellä voi olla kaksi X-kromosomia tai naisella vain yksi. X-kromosomin löysi saksalainen biologi Hermann Henking vuonna 1891. Hän havaitsi, että joillakin ampiaisilla oli 12. kromosomi, joka oli myös jotenkin erilainen kuin muut kromosomit, joten hän nimesi sen ”X-elementiksi”. Hän päätteli, että tämä ylimääräinen kromosomi liittyi jotenkin hyönteisten sukupuolen määräytymiseen. Tämä teoria varmistui seuraavien vuosikymmenien aikana. == X-kromosomin inaktivaatio == Sikiön kehityksen varhaisvaiheissa toinen naisen X-kromosomeista inaktivoituu kaikissa soluissa paitsi munasoluissa. Sen seurauksena myös naisille jää vain yksi toimiva X-kromosomi kuten miehillä. Jotkin X-kromosomin geenit tosin välttävät tämän inaktivoitumisen. ==Lähteet== Luokka:Sukupuolikromosomit
Y-kromosomi

Y-kromosomi on toinen ihmisen kahdesta sukupuolikromosomista. Y-kromosomi on kaikilla XX-XY-sukupuolenmääräytymisjärjestelmää noudattavilla lajeilla, kuten istukkanisäkkäillä. Miehellä on yksi Y-kromosomi, jonka hän on saanut isältään, naisella ei yhtään. Ihmisen sukupuolen määrääkin Y-kromosomin SRY- geeni, joka saa sikiön kehittymään miespuoliseksi. Y-kromosomin muut geenit vaikuttavat miehen hedelmällisyyden kehitykseen. Ihmisen Y-kromosomissa on noin 59 miljoonaa DNA:n emäsparia, mikä vastaa hiukan alle kahta prosenttia solun DNA:sta. Y-kromosomissa on luultavasti 50–60 geeniä. Y-kromosomin ja X-kromosomin, toisen sukupuolikromosomin, kärjet vaihtavat joskus perimäainesta keskenään, vaikka Y-kromosomi onkin paljon pienempi kuin X-kromosomi. XYY-oireyhtymässä ja XXYY-syndroomassa miehellä on ylimääräinen Y-kromosomi. ==Lähteet== Luokka:Sukupuolikromosomit
Patrik Mennander

Patrik ”Pate” Mennander (s. 8. tammikuuta 1975 Juva) on suomalaisen industrial metal -yhtye Ruoskan päälaulaja. Aikaisemmin hän on esiintynyt Battleloressa, Natsipaskassa ja Redused to Ashissä. Muusikon uran lisäksi Mennander toimii lävistäjänä ja tatuoijana His Masters Tattoo -nimisessä liikkeessä Mikkelissä, Heinolassa, Imatralla ja Kotkassa. Hän on myös perustanut Savonlinnaan oman tatuointiliikkeen, Pate’s Tattoon. Luokka:Suomalaiset laulajat Luokka:Suomalaiset tatuoijat Luokka:Vuonna 1975 syntyneet Luokka:Elävät henkilöt
Mario Vazquez

Mario Adrian Vazquez (s. 15. kesäkuuta 1977 Bronx, New York, Yhdysvallat) on yhdysvaltalainen R&B-laulaja;, jonka sukujuuret ovat Puerto Ricossa. Hän nousi julkisuuteen kilpailtuaan American Idol -kykyjenetsintäohjelman neljännellä tuotantokaudella. Vazquez selviytyi kilpailussa aina finaaliin asti, muttei ottanut finaalipaikkaa vastaan vedoten henkilökohtaisiin syihin. Vazquezin toistaiseksi ainoa albumi, Mario Vazquez, julkaistiin syyskuussa 2006. Melko kehnosti menestyneen albumin suurin hittikappale oli singlenäkin julkaistu Gallery. == Aiheesta muualla == * Mario Vazquezin sivusto * Luokka:Yhdysvaltalaiset laulajat Luokka:Vuonna 1977 syntyneet Luokka:Elävät henkilöt
Yleisurheilun sisäratojen Euroopan-mestaruuskilpailut 1989

Yleisurheilun sisäratojen Euroopan-mestaruuskilpailut järjestettiin vuonna 1989 Haagissa, Alankomaissa. Kisojen ajankohta oli 18.–19. helmikuuta. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Andreas Berger 6,56 Matthias Schlicht 6,58 Michael Rosswess 6,59 200 m Ade Mafe 20,92 John Regis 21,00 Bruno Marie-Rose 21,14 400 m Cayetano Cornet 46,21 Brian Whittle 46,49 Klaus Just 46,80 800 m Steve Heard 1.48,84 Rob Druppers 1.48,96 Joachim Heydgen 1.49,75 1 500 m Hervé Phélippeau 3.47,42 Han Kulker 3.47,57 Sergei Afanasjev 3.47,63 3 000 m Dieter Baumann 7.50,43 Abel Antón 7.51,88 Jacky Carlier 7.52,23 60 m aj Colin Jackson 7,59 Holger Pohland 7,65 Philippe Tourret 7,67 Mihail Štšennikov 18.35,60 Roman Mrázek 18.40,11 Giovanni De Benedictis 18.43,45 Korkeushyppy Dietmar Mögenburg 233 Dalton Grant 233 Aleksei Jemelin 230 Seiväshyppy Grigori Jegorov 575 Igor Potapovitš 575 Mirosław Chmara 570 Pituushyppy Emiel Mellaard 814 Antonio Corgos 812 Frans Maas 811 Kolmiloikka Nikolai Musijenko 17,29 Volker Mai 17,03 Milan Mikuláš 16,93 Kuulantyöntö Ulf Timmermann 21,68 Karsten Stolz 20,22 Georg Andersen 20,22 === Naiset === Laji Kultaa Kultaa Hopeaa Hopeaa Pronssia Pronssia 60 m Nelli Cooman 7,15 Laurence Bily 7,19 Sisko Hanhijoki 7,23 200 m Marie-José Pérec 23,21 Regula Aebi 23,38 Sabine Tröger 23,70 400 m Sally Gunnell 52,04 Marina Šmonina 52,36 Anita Protti 52,57 800 m Doina Melinte 1.59,89 Ellen Kiessling 2.01,24 Tatjana Grebentšuk 2.01,63 1 500 m Paula Ivan 4.07,16 Marina Jatšmenjova 4.07,77 Svetlana Kitova 4.08,36 3 000 m Elly van Hulst 9.10,01 Nicky Morris 9.12,37 Maricica Puică 9.15,49 60 m aj Jordanka Donkova 7,87 Ljudmila Narožilenko 7,94 Gabriele Lippe 7,96 Beate Anders 12.21,91 Ileana Salvador 12.32,40 María Reyes Sobrino 12.39,50 Korkeushyppy Galina Astafei 196 Hanne Haugland 196 Maryse Éwanjé-Épée 191 Pituushyppy Galina Tšistjakova 698 Jolanda Tšen 686 Ringa Ropo 662 Kuulantyöntö Stephanie Storp 20,30 Heike Hartwig 20,03 Iris Plotzitzka 19,79 == Mitalitaulukko == 1\. 4 5 4 13 2\. 4 4 1 9 3\. 3 2 4 9 4\. 3 2 1 6 5\. 3 0 1 4 6\. 2 4 0 6 7\. 2 1 4 7 8\. 1 2 1 4 9\. 1 0 1 2 10\. 1 0 0 1 11\. 0 1 1 2 11\. 0 1 1 2 11\. 0 1 1 2 11\. 0 1 1 2 15\. 0 0 2 2 16\. 0 0 1 1 == Katso myös == *Suomi yleisurheilun sisäratojen Euroopan-mestaruuskilpailuissa 1989 == Lähteet == * 1989 Luokka:Vuoden 1989 yleisurheilu Luokka:Haagin urheilu
Maxime Bossis

Maxime Bossis (s. 26. kesäkuuta 1955 Saint-André, Vendée, Ranska) on ranskalainen entinen jalkapalloilija. Pelipaikaltaan hän oli puolustaja. Bossis pelasi Ranskan maajoukkueessa yhteensä 76 ottelua, joissa hän teki yhden maalin. Maajoukkueesta hänet muistetaan vuoden 1982 MM-kisojen välieräottelusta Saksa–Ranska, jossa hän epäonnistui rangaistuspotkukilpailussa ja Ranska jäi ilman finaalipaikkaa. Vuonna 1984 hän kuului Euroopan-mestaruuden voittaneeseen joukkueeseen. Bossis piti vuosien 1985 ja 1992 välillä ennätystä maajoukkueotteluista Ranskan paidassa. Hänellä oli myös ennätys eniten pelattuja otteluita MM-kisoissa (15 kpl), mutta sittemmin Fabien Barthez on rikkonut kyseisen ennätyksen. Seurajoukkue tasolla Bossis edusti urallaan FC Nantesia ja Racing Club de Parisia. Nantesissa yhteensä yli kymmenen vuotta ja nelisensataa liigaottelua pelannut Bossis oli voittamassa joukkueen mukana kolmea liigamestaruutta ja Ranskan Cupia. == Lähteet == Luokka:Ranskalaiset jalkapalloilijat Luokka:Vuonna 1955 syntyneet Luokka:Elävät henkilöt Luokka:Jalkapallon Euroopan mestarit
Johan August Arfwedson

Johan August Arfwedson (12. tammikuuta 1792 – 28. lokakuuta 1841) oli ruotsalainen kemisti, joka löysi litiumin vuonna 1817. Hänen mukaansa on nimetty harvinainen mineraali arfvedsoniitti. Arfwedson opiskeli Uppsalan yliopistossa lakia ja mineralogiaa, ja työskenteli kuninkaallisessa kaivoskomiteassa sekä notaarina. Tukholmaan muutettuaan hän pääsi käyttämään kemisti Jöns Jacon Berzeliuksen laboratoriota ja analysoi siellä petaliitti- nimistä mineraalia, joista löysi litiumin. Keliber.fi Vuosina 1818–1818 Arfwedson matkusteli Euroopassa, ja kotiin palattuaan hän rakennutti oman laboratorionsa. ==Lähteet== ==Aiheesta muualla== *Litiumin historia Luokka:Ruotsalaiset kemistit Luokka:Vuonna 1792 syntyneet Luokka:Vuonna 1841 kuolleet
UGK

UGK (lyhennetty sanoista Underground Kingz) oli yhdysvaltalainen hip hop -yhtye. Yhtyeen perustivat Chad "Pimp C" Butler ja Bernard "Bun B" Freeman vuonna 1987. Kaksikon ensimmäinen virallinen levy-yhtiöjulkaisu Too Hard to Swallow julkaistiin vuonna 1992. Yhtye löi läpi valtavirtaan vieraillessaan Jay-Z:n levyn Vol. 3... Life and Times of S. Carter kappaleella Big Pimpin' vuonna 1999. Kappale oli ehdolla Grammyissa vuoden parhaimmaksi duon tai yhtyeen esittämäksi rap-kappaleeksi vuonna 2000. Pimp C löydettiin yllätyksellisesti kuolleena hotellihuoneestaan joulukuussa 2007. Kuolema myöhemmin todettiin tapaturmaksi ja syynä on sittemmin pidetty kodeiinipohjaisen yskänlääkkeen pitkäaikaista väärinkäyttöä. UGK:n viimeinen levy UGK 4 Life julkaistiin vuonna 2009. Pimp C:n osuudet ovat koostettu laajalti aikaisemman levyn Underground Kingz käyttämättömistä studionauhoituksista. == Diskografia == === Albumit === * The Southern Way EP (1998) * Banned EP (1992) * Too Hard To Swallow (1992) * Super Tight (1994) * Ridin' Dirty (1996) * Dirty Money (2001) * Side Hustles (2002) * Underground Kingz (2007) * 4 Life (2009) === Singlet === Vuosi Single U.S. Hot 100 U.S. R&B; U.S. Rap UK Singles Albumilta 1992 "Something Good" - - - - Too Hard to Swallow 1993 "Use Me Up" - - - - 1993 "Pocket Full of Stones" - - - - 1994 "It's Supposed to Bubble" - - - - Super Tight 1994 "Front, Back, Side to Side" - - 48 - 1996 "One Day" - - - - Ridin' Dirty 1997 "It's Alright" - - - - Dangerous Ground (Soundtrack) 1999 "Dirty Money" - - - - Dirty Money 1999 "Take It Off" - - - - 1999 "Pimpin' Ain't No Illusion" - 74 6 - 1999 "Belts to Match" - - - - The Wood (Soundtrack) 2006 "The Game Belongs to Me" - 116 - - UGK (Underground Kingz) 2007 "International Player's Anthem (I Choose You)" (feat. OutKast) 70 12 10 10 2009 "Da Game Been Good to Me" - 114 - - 4 Life == Lähteet == Luokka:Yhdysvaltalaiset duot Luokka:Yhdysvaltalaiset hip hop -yhtyeet
Spice (albumi)

Spice on brittiläisen pop-yhtye Spice Girlsin vuonna 1996 julkaistu esikoisalbumi. Albumi nousi kotimaassaan listaykköseksi ja neljänneksi Suomen albumilistalla. Albumilta julkaistiin singlet "Wannabe" ja "2 Become 1", "Mama" ja "Say You'll Be There". == Kappaleet == # # # # # # # # # # == Saavutukset == Maa Listasijoitus Palkinto Myynti Alankomaat 1 (6 viikkoa) 3× Platinalevy 300 000 Australia 6× Platinalevy 420 000 Belgia 3× Platinalevy 150 000 Brasilia 2× Platinalevy 500 000 Itävalta 1 (2 viikkoa) Platinalevy 50 000 Kanada Timanttilevy 1 000 000 Meksiko Kultalevy 100 000 Norja 1 (2 viikkoa) 2× Platinalevy 80 000 Puola 2× Platinalevy 80 000 Ranska 2 (3 viikkoa) Timanttilevy 1 050 000 Ruotsi 1 (1 viikko) Saksa 6 (5 viikkoa) 3× Kultalevy 450 000 Suomi 4 (4 viikkoa) 2× Platinalevy 76 000 Sveitsi 5 (3 viikkoa) 2× Platinalevy 100 000 Uusi-Seelanti 1 (1 viikko) Yhdistynyt kuningaskunta 1 (15 viikkoa) 10× Platinalevy 3 000 000 Yhdysvallat 1 (5 viikkoa) 7× Platinalevy 7 400 000 == Lähteet == == Aiheesta muualla == * ÄKT:n myyntitilasto Arvostelut * All Music Guide * Rolling Stone * Entertainment Weekly Luokka:Vuoden 1996 esikoisalbumit Luokka:Spice Girlsin albumit
Väinö Alasmaa

Väinö Aleksander Alasmaa (26. syyskuuta 1887 Eura – 4. toukokuuta 1919 Aunus)Suomen sotasurmat 1914 – 1922 oli suomalainen jääkäriluutnantti. Hänen vanhempansa olivat seppämestari Frans Isak Grönroos ja Ida Amanda Hiltunen.Suomen jääkärien elämäkerrasto 1975 ==Jääkäriaika== Euran Kauttualla syntynyt Alasmaa liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 1. heinäkuuta 1916, josta hänet siirrettiin 5. joulukuuta 1916 pataljoonan 1. komppaniaan ja edelleen 20. helmikuuta 1917 pataljoonan 1. konekiväärikomppaniaan ja 10. heinäkuuta 1917 alkaen 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hän kävi vuonna 1917 konekivääriasemestarikurssin ja kuului pataljoonan soittokuntaan. ==Suomen sisällissota== :Katso myös: Suomen sisällissota Hän saapui Vaasaan vänrikiksi ylennettynä jääkärien etujoukon mukana 18. helmikuuta 1918. Hänet sijoitettiin Suomen sisällissodassa Porin pataljoonan konekiväärikomppanian päälliköksi,Suomen vapaussota IV 1927: 423. josta muodostettiin myöhemmin Porin rykmentin 1. pataljoona.Suomen vapaussota V 1927: 115. Sisällissodassa hän osallistui PomarkunSuomen vapaussota IV 1927: 432. ja Harjakankaan taisteluihin sekä Porin valtaukseen. Hän toimi myös lyhyen ajan pataljoonan komentajana.Suomen vapaussota IV 1927: 237. ==Sisällissodan jälkeinen aika== Sisällissodan jälkeen hän toimi joukkueenjohtajana Suomen Valkoisen kaartin 2. konekiväärikomppaniassa, josta hänet siirrettiin 2. pataljoonan aseupseeriksi. Armeijasta hän erosi vuonna 1919 ja liittyi Aunuksen retkikuntaan, jossa hänet sijoitettiin 1. pataljoonan konekiväärikomppanian päälliköksi ja osallistui taisteluihin Rajakonnussa, Vitelessä, Tuuloksessa, Alavoistissa, Aunuksenkaupungissa, Mäkriällä ja Syvärin luostarilla. Hän kaatui taistelussa Aunuksen kaupungin eteläpuolella. Alasmaa on haudattu sukuhautaan Lauhianmäen hautausmaalle Euraan. Gunnar Wahlroosin suunnittelema hautamuistomerkki paljastettiin vuonna 1925. ==Lähteet== * Donner Kai, Svedlin Th., Nurmio Heikki (toim.): Suomen vapaussota I – VIII, Gummerus: Jyväskylä 1927. *Suomen sotasurmat 1914-1922, Valtioneuvoston kanslia. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1887 syntyneet Luokka:Vuonna 1919 kuolleet
Teppo Välimäki

Teppo Välimäki (s. 8. kesäkuuta 1947 Jalasjärvi) on suomalainen harmonikansoittaja ja mestaripelimanni. Hänen instrumenttejaan ovat niin 1-, 2- kuin monirivisetkin harmonikat. == Tausta == Välimäki syntyi eteläpohjalaiseen pelimanniperheeseen. Jo hänen isoisänsä oli taitava kaksirivisen soittaja. Alkuvaiheessa hän sai opastusta etenkin isänsä Kalervo (Kassu) Välimäen (1908–1979) ohjauksessa. Ensimmäisen 5-rivisen harmonikan Välimäki hankki noin vuonna 1964. == Koulutus == Välimäki on saanut vaikutteita muun muassa mestaripelimanni Aapeli Hautaselta. Nuottien lukemisen suhteen hän on itseopiskellut. Opiskelun pohjana ovat olleet etenkin Lasse Pihlajamaan ja Veikko Ahvenaisen harmonikkaoppikirjat, joista myös sormituksen perusteet avartuivat. == Ura ja saavutukset == Välimäki voitti 1960- ja 1970-luvuilla neljä valtakunnallista mestaruutta 1- ja 2-rivisten harmonikkojen soitossa, muun muassa Suomen pelimannimestaruuden Sata-Häme Soi -festivaaleilla 1973. Kansansoittokilpailujen suosion vähennyttyä 1960-luvun loppupuolella Välimäki alkoi soittaa enenevässä määrin 5-rivistä harmonikkaa. Hän on esiintynyt useaan otteeseen radiossa ja televisiossa, harmonikkakonserteissa, lukemattomista paikallisista tilaisuuksista puhumattakaan. Hän on myös konsertoinut useissa Euroopan maissa, Yhdysvalloissa ja Australiassa. 1990-luvun puolivälin jälkeen hän on ollut myös kaksirivisharmonikkatrion Tepot jäsen, yhdessä Teppo Ahon ja Teppo Alajuntin kanssa. Välimäki on osallistunut vuodesta 1974 lähtien aktiivisesti asiantuntijana 2-rivisten harmonikkojen kehittämistyöhön. Hänelle myönnettiin mestaripelimannin arvonimi Kaustisen kansanmusiikkijuhlilla 1993. Musiikkiuransa ohella Välimäki on toiminut työnjohtajana. == Levytyksiä == * Komiasti 2-rivisellä ja komialla Viipurin pelillä (ZRS 002, 1981) * Tupatanssit (OMK 19, 1988) * Täysin palkein (OMCD 45, 1993) * (Tepot- harmonikkatrio) Mestaripelimannit (2004) Soololevytysten lisäksi Välimäki on esiintynyt myös muilla kokoelmalevyillä. == Kirjat == * Niin pitää pelata jotta tunnelma säilyy (1994) == Lähteet == == Aiheesta muualla == * Luokka:Suomalaiset harmonikansoittajat Luokka:Suomalaiset kansanmuusikot Luokka:Vuonna 1947 syntyneet Luokka:Elävät henkilöt
Jane Alexander (brittiläinen näyttelijä)

Jane Alexander (s. 28. joulukuuta 1972 Watford, Englanti, Yhdistynyt kuningaskunta) on englantilainen malli ja näyttelijä. Hänen isänsä on englantilainen, äitinsä kroatialainen. Alexander on esiintynyt muun muassa televisiosarjoissa Ihana Elisa ja Ihanan Elisan tytär, joissa hän esitti juonittelevaa Lucrezia Van Neckeriä. == Ura == === Elokuvat === * Le donne non vogliono più (1993), ohj. Pino Quartullo * L'uomo delle stelle (1995), ohj. Giuseppe Tornatore * Buck e il braccialetto (1999), ohj. Tonino Ricci * Prendimi l'anima (2002), ohj. Roberto Faenza * Tutte le donne della mia vita (2007), ohj. Simona Izzo === Televisiosarjat === * Call game Zengi (2001), ohj. Sergio Colabona * Elisa di Rivombrosa - Lucrezia Van Necker (2003), ohj. Cinzia TH Torrini (suom. Ihana Elisa) * Elisa di Rivombrosa 2 - Lucrezia Van Necker (2005), ohj. Cinzia TH Torrini (suom. Ihana Elisa) * Ho sposato un calciatore (2005), ohj. Stefano Sollima * La freccia nera (2006), ohj. Fabrizio Costa * La figlia di Elisa - Ritorno a Rivombrosa - Lucrezia Van Necker (2007), ohj. Stefano Alleva (suom. Ihanan Elisan tytär) * Due cuori e un delitto, ohj. Davide Marengo == Aiheesta muualla == * Luokka:Brittiläiset mallit Luokka:Englantilaiset näyttelijät Luokka:Vuonna 1972 syntyneet Luokka:Elävät henkilöt
Take This Life

Take This Life on melodista death metallia soittavan bändin In Flamesin kappale, joka oli ensimmäistä kertaa 2006 julkaistussa Come Clarity albumilla.Kappale kestää 3:35 minuuttia. Kappaleesta on tehty myös musiikkivideo. Kappaleen voi kuunnella In Flamesin MySpace sivustolla. Kappale on soitettavana kappaleena pelissä Guitar Hero III: Legends of Rock == Kokoonpano == * Anders Fridén – laulu * Björn Gelotte – kitara * Jesper Strömblad – kitara * Peter Iwers – basso * Daniel Svensson – rummut Luokka:Vuoden 2006 kappaleet Luokka:Ruotsalaiset rockkappaleet Luokka:Heavy metal -kappaleet
Alain Sutter

Alain Sutter (s. 22. tammikuuta 1968 Bern, Sveitsi) on sveitsiläinen entinen jalkapalloilija, pelipaikaltaan keskikenttäpelaaja. Sutter edusti urallaan seuratasolla vuosina 1985–1998 kotimaassaan Grasshopperia ja Young Boysia, Saksassa Nürnbergiä, Bayern Müncheniä ja Freiburgia sekä Yhdysvalloissa Dallas Burnia. Sveitsin maajoukkueessa Sutter pelasi vuosina 1986–1996 62 ottelua ja teki niissä viisi maalia. Hän kuului Sveitsin joukkueeseen vuoden 1994 MM- kisoissa. == Lähteet == ==Aiheesta muualla== *Kotisivut *Haastattelu Luokka:Sveitsiläiset jalkapalloilijat Luokka:Vuonna 1968 syntyneet Luokka:Elävät henkilöt
Kubilay Türkyılmaz

Kubilay "Kubi" Türkyılmaz (s. 4. maaliskuuta 1967 Bellinzona, Sveitsi) on turkkilais-sveitsiläinen entinen jalkapalloilija, pelipaikaltaan hyökkääjä. Häntä pidetään yhtenä 1990-luvun parhaista sveitsiläispelaajista. Türkyılmaz edusti urallaan seuratasolla vuosina 1985–2002 kotimaassaan Bellinzonaa, Servetteä, Grasshopperia, Locarnoa ja Luzernia, Italiassa Bolognaa ja Bresciaa sekä Turkissa Galatasarayta. Türkyılmaz on Max Abegglenin ohella Sveitsin maajoukkueen kaikkien aikojen paras maalintekijä tehtyään 34 maalia 62:ssa ottelussa vuosina 1988–2001. Hän kuului Sveitsin joukkueeseen vuoden 1996 EM- kisoissa. == Aiheesta muualla == *Maaottelutilastot Luokka:Sveitsiläiset jalkapalloilijat Luokka:Vuonna 1967 syntyneet Luokka:Elävät henkilöt
Erika Coimbra

Erika Kelly Pereira "Kiki" Coimbra (s. 23. maaliskuuta, 1980) on brasilialainen lentopalloilija. Hän kuului maajoukkueeseen, joka voitti pronssia Sydneyn olympialaisista 2000. Hän kuului maajoukkueeseen myös Ateenassa 2004. https://www.olympedia.org/athletes/94506 Coimbra on 179 cm pitkä ja painaa 64 kg. == Lähteet == Luokka:Brasilialaiset lentopalloilijat Luokka:Brasilialaiset olympiamitalistit Luokka:Vuonna 1980 syntyneet Luokka:Elävät henkilöt
Christian Gottlob Neefe

Christian Gottlob Neefe (5. helmikuuta 1748 – 28. tammikuuta 1789) oli saksalainen oopperasäveltäjä, kapellimestari ja Ludwig van Beethovenin opettaja. Hän syntyi Chemnitzissä Saksissa. Koulutuksensa Neefe hankki Leipzigin yliopistossa, jossa hän oli Johann Adam Hillerin oppilas. Hillerin opastuksessa hän kirjoitti ensimmäiset komediset oopperansa. Myöhemmin Neefestä tuli hoviurkuri Bonnissa ja Ludwig van Beethovenin opettaja, joka auttoi tätä ensimmäisissä sävellyksissään. Neefen parhaiten tunnettu sävellystyö on laulunäytelmä Adelheit von Veltheim vuodelta 1780. Hän kuoli Dessaussa vuonna 1789. ==Eräitä teoksia== * Der Dorfbarbier, Laulunäytelmä (Johann Adam Hillerin kanssa) 1771 * Die Apotheke: Laulunäytelmä kahdella näytöksellä. Leipzig, 1771 * Oden von Klopstock: Serenadi pianolle ja laululle. Flensburg 1776 * Die Zigeuner: Laulunäytelmä 1777 * Sophonisbe 1778 * Adelheit von Veltheim: Laulunäytelmä neljällä näytöksellä. Leipzig, 1780 * Kaksitoista pianosonaattia Luokka:Saksalaiset oopperasäveltäjät Luokka:Vuonna 1748 syntyneet Luokka:Vuonna 1789 kuolleet
Carla Boyd

Carla Boyd (s. 31. lokakuuta 1975 Wynyard, Tasmania) on australialainen koripalloilija. Boyd kuului Australian joukkueeseen sekä 1996 että 2000 kesäolympialaisissa. Atlantassa 1996 joukkue voitti pronssia ja Sydneyssä 2000 hopeaa. WNBA:ssa Boyd debytoi vuonna 1998 Detroit Shockissa. Vuodesta 2005 lähtien hän on edustanut ranskalaista Tarbes GB:tä. Luokka:Australialaiset koripalloilijat Luokka:Australialaiset olympiamitalistit Luokka:Vuonna 1975 syntyneet Luokka:Elävät henkilöt
(612911) 2004 XR190

(612911) 2004 XR190 on transneptuninen kohde hajanaisen kiekon alueella, joka löydettiin vuonna 2004. 2004 XR190:lla on epätavallinen kiertorata. Se ei kierrä Aurinkoa vaaka- vaan pystysuunnassa. Toiseksi, sen kiertorata on muita hajanaisen kiekon objekteja pyöreämpi. ==Lähteet== Luokka:Kuiperin vyöhyke Luokka:Transneptuniset kohteet Luokka:Mahdolliset kääpiöplaneetat
Elva

Elva on epäitsenäinen kaupunki Viron Tartumaalla Elvan kunnassa. Se oli itsenäinen kaupunki 1. toukokuuta 1938 alkaen. Vuoden 2017 kuntauudistuksessa Elvan kaupunki, Kongutan, Puhjan, Rannun ja Rõngun kunnat sekä osa valgamaalaisista Paluperan ja Pukan kunnista yhdistettiin Elvan kunnaksi, ja Elvan kaupungista tuli epäitsenäinen kaupunki ja kunnan osa. Kaupunki on Kempeleen ja Perniön ystävyyskaupunki.http://wwwold.kuntaliitto.fi/skriptit/kv- asiat/yk/selaa2btul.asp ==Väestö== Vuonna 2011 Elvan kaupungissa oli 5 607 asukasta, joista 5 343 (95,3 %) oli virolaisia, 168 (3,0 %) venäläisiä ja 72 (1,3 %) muita kansallisuuksia. Elva-vallavalitsus.jpg| Elvan kunnantalo Elvassa. Elva raudteejaama peahoone.jpg| Elvan rautatieasema. Elva laululava.JPG| Laululava Arbi järven rannalla. ==Lähteet== == Aiheesta muualla == Luokka:Viron epäitsenäiset kaupungit
Victoria Ocampo

Victoria Ocampo (7. huhtikuuta 1890 Buenos Aires – 27. tammikuuta 1979) oli argentiinalainen kirjailija ja kustantaja, hän perusti myös argentiinalaisen kulttuurilehden SUR. Hän oli natsismistakin syytetyn ranskalaisen kirjailijan Pierre Drieu La Rochellen rakastajatar vuosina 1929–1931, ja sittemmin he olivat hyviä ystäviä. Juuri hänelle Drieu kirjoitti viimeisen kirjeensä ennen itsemurhaa. ==Elämäkerta== Victoria Ocampo oli vanhin perheen kuudesta lapsesta. Perhe kuului varakkaaseen buenosairesilaiseen yläluokkaan. Lasten kasvatuksesta vastasivat ranskan- ja englanninkieliset kotiopettajat. Tämä mahdollisti lapsille laajan perehtymisen vieraskielisiin kulttuureihin. Jo hyvin nuorena hän avioitui omaan ympäristöönsä kuuluvan nuorukaisen kanssa, mutta avioliitto epäonnistui. Perhe matkusti Eurooppaan, josta tuli hänen toinen kotinsa. Täällä hän ystävystyi useiden aikakauden intellektuellien kanssa, joukossa Rabindranath Tagore (1861–1941), Jules Supervielle (1884–1960), Jorge Luis Borges (1899–1986) ja Hermann von Keyserling (1880–1946). Hän tutustui myös Pierre Drieu La Rochelleen (1893–1945) Pariisissa vuonna 1929, ja yhdessä he matkustelivat Lontoossa ja Berliinissä. Vuonna 1931 Ocampo palasi Argentiinaan ja perusti aikakauslehden SUR, jossa hän julkaisi tekstejä Borgesilta, Henri Michaux'lta (1899–1984), André Malraux'lta (1901–1976) ja Martin Heideggeriltä (1889–1976). Hän ei kuitenkaan julkaissut Drieun tekstejä vaan sanoi tälle: "Tu es Pierre et sur cette pierre je ne bâtirai pas mon église", mutta he jäivät silti ikuisiksi ystäviksi. Drieu La Rochellen jälkeen hänellä oli rakastajana Roger Caillois (1913–1978). Kuitenkin myös Drieu matkusti Argentiinaan, jossa hänestä tuli Victorian nuoremman sisaren Angelican rakastaja. Kun Drieu teki itsemurhan Ranskan vapautuksen aikana vuonna 1945, hän kirjoitti jäähyväiskirjeensä Victorialle: "Tu ne sais pas comme est bien ma mort, par une nuit superbe, ma fenêtre grande ouverte sur Paris". ==Huomautuksia== ==Aiheesta muualla== *Meyer, Doris: Victoria Ocampo: Against the Wind and the Tide. New York, George Brazillier, 1978. ISBN 0-292-78710-3. * Victoria Ocampon elämän vuosilukuja *Agosín, Marjorie (1995) (Hg.): A Dream of Light & Shadow. Portraits of Latin American Women Writers. Albuquerque: University of New Mexico Press. *Arambel- Güinazú, María Cristina (1993): La escritura de Victoria Ocampo: memorias, seducción, „collage“. Buenos Aires: Edicial. *Bassnett, Susan (1990) (ed.): Knives and Angels: Women Writers in Latin America. London/New Jersey: Zed Books. *Méndez, Mariela/Stoddart, Mariana (1997): „Gender Tights – medias de género. Victoria Ocampo y Alfonsina Storni“, unveröff. Vortragsmanuskript, LASA Meeting in Guadalajara (Mexiko), 17.-19. April 1997. Luokka:Argentiinalaiset kirjailijat Luokka:Vuonna 1890 syntyneet Luokka:Vuonna 1979 kuolleet